Jean-Louis Gasset

Jean-Louis Gasset (9. joulukuuta 1953 – 26. joulukuuta 2025) oli ranskalainen jalkapallovalmentaja ja keskikenttäpelaaja. 

Ura pelaajana

Gasset edusti koko pelaajauransa ajan Montpellier HSC:tä. Kymmenen kauden aikana hän pelasi 231 sarjaottelussa ja onnistui kymmenen kertaa maalinteossa. Gasset'n aikana Montpellier pelasi yhden kauden myös Ranskan liigassa. Pelaajana Gasset pääsi juhlimaan Division 2:n mestaruutta 1980–1981.

Meriitit pelaajana

 Division 2: 1981
 Division Sud-Ouest: 1976

Ura valmentajana

Lopetettuaan pelaajauransa 31-vuotiaana 1985 Gasset siirtyi Montpellier’n valmennustiimiin. Hän toimi apulaisvalmentajana yli 13 vuoden ajan ja teki yhteistyötä muun muassa Aimé Jacquet'n, Henryk Kasperczakin, Gérard Gilin ja Michel Mézyn kanssa. Noina vuosina Montpellier nousi pääsarjaan, jossa se vakiinnutti asemansa. Kaudella 1989–1990 Gasset pääsi myös juhlimaan Ranskan cupinn voittoa. Marraskuussa 1998 Mézyn saatua potkut nousi seuran uskollinen apuvalmentaja Gasset päävalmentajaksi. Ensimmäisellä kaudellaan hän johdatti seuran kahdeksanneksi, mutta seuraava kausi alkoi kurjasti ja marraskuussa 1999 Mézy palasi päävalmentajaksi.

Syyskuussa 2000 Gasset'n ura jatkui Division 2:n hännille juuttuneen SM Caenin päävalmentajana. Hän pelasti seuran putoamiselta, mutta 17:s sija ei tyydyttänyt seurajohtoa, ja Gasset sai kauden jälkeen lähteä. Epäonnisten päävalmentajapestiensä jälkeen Gasset palasi apulaisvalmentajaksi ja aloitti 2001 yhteistyön Luis Fernándezin kanssa. Kaksikko valmensi ensin yhdessä Paris Saint-Germainia ja sitten Espanjassa RCD Espanyolia. Yhteistyö päättyi kauden 2003–2004 jälkeen.

Tammikuussa 2005 Gasset pääsi jälleen kokeilemaan siipiään päävalmentajana, tällä kertaa FC Istres'ssä. Hän sai potkut seurasta syyskuussa 2006.

Kesällä 2007 Gasset palasi jälleen apuvalmentajaksi ja aloitti yhteistyön Montpellier’sta pelaajana tuntemansa Laurent Blancin kanssa FC Bordeaux'ssa. Kaksikko nosti seuran takaisin Ranskan huipulle ja voittivat mestaruuden kaudella 2008–2009. Blancin siirryttyä kesällä 2010 Ranskan maajoukkueen päävalmentajaksi seurasi Gasset perässä korvaten Pierre Mankowskin pitkäaikaisena maajoukkueen apuvalmentajana. Gasset, de la Paillade aux Bleus Kaksikko luotsasi Ranskan maajoukkueen puolivälieriin EM-kisoissa 2012. He jättivät tehtävänsä kisojen jälkeen.Laurent Blanc leaves job as France boss after Euro 2012 exit

Heinäkuussa 2013 Gasset jatkoi uraansa Blancin apuvalmentajana Paris Saint-Germainissa.PSG : Blanc confirme Gasset et compte sur Makelele  Gasset on vastannut pitkälti joukkueiden pelillisistä harjoituksista. Esimerkiksi Christian Gourcuff on kovin sanoin syyttänyt Blancia valmentajaksi, jonka työt Gasset tekee.Gourcuff et le PSG : "Laurent Blanc est un entraineur qui n'entraine pas"PSG : Blanc-Gasset, c'est qui le chef ? Kauden 2015/16 jälkeen seurajohto erotti Blancin ja Gasset'n toisesta perättäisestä triplamestaruudesta huolimatta.Laurent Blanc leaves PSG as manager amid Unai Emery replacement talk

Tammikuussa 2017 Gasset palasi kasvattajaseuransa Montpellier HSC:n palvelukseen, kun hän korvasi Frédéric Hantzin seuran päävalmentajana.Ligue 1 : Hantz écarté à Montpellier, Gasset reprend du service Gasset'n johdolla Montpellier ei onnistunut parantamaan sijoitustaan, mutta säilytti paikkansa liigassa kolmen pisteen erolla karsintaviivaan. Kauden jälkeen Gasset jätti tehtävänsä.Montpellier : Michel Der Zakarian a signé comme prévu

Joulukuussa 2017 Gasset'sta tuli AS Saint-Étiennen päävalmentaja.Saint-Étienne : Jean-Louis Gasset nouvel entraîneur Saint-Étienne pelasi Gasset'n alaisuudessa vahvan kevätkauden ja hävisi vain neljä liigaottelua ja nousi alemmasta keskikastista seitsemänneksi. Kaudella 2018/19 Gasset johdatti Saint-Étiennen entistä parempaan menestykseen ja joukkue varmisti liigan nelossijan sekä paikan Eurooppa-liigan lohkovaiheessa kierros ennen kauden päätöstä. Ennen kauden viimeistä ottelua Gasset ilmoitti jättävänsä seuran kauden päätteeksi.Jean-Louis Gasset, entraîneur de Saint-Étienne : «Ma mission se termine en apothéose»

Elokuussa 2020 Gasset allekirjoitti kaksivuotisen sopimuksen Girondins Bordeaux'n kanssa.Bordeaux : Jean-Louis Gasset nommé entraîneur en remplacement de Paulo Sousa (officiel) Gasset luotsasi Bordeaux'n kaudella 2020/21 sijalle 12. Seuran omistajaksi kesällä 2021 tullut Gérard Lopez purki Gasset'n sopimuksen heinäkuussa 2021.Bordeaux, le nouveau défi du technicien Vladimir Petkovic

Hänet nimitettiin 20. toukokuuta 2022 Norsunluurannikon jalkapallomaajoukkueen valmentajaksi. Hänen edeltäjänsä oli Patrice Beaumelle, jonka sopimus päättyi 6. huhtikuuta 2022.Côte d’Ivoire : « Jean-Louis Gasset devient le nouveau sélectionneur des Eléphants »  Gasset luotsasi joukkuetta maan isännöimmissä Afrikan mestaruuskisoissa 2023, jotka pelattiin sääolosuhteiden vuoksi tammikuussa 2024. Hän sai potkut alkulohkovaiheen jälkeen, kun Norsunluurannikko voitti vain yhden kolmesta ottelustaan.AFCON: Ivory Coast sack head coach Jean-Louis Gasset despite host nation's hopes of last-16 place in balance Norsunluurannikko selvitti Gasset'n potkujen jälkeen tiensä jatkopeleihin parhaana lohkokolmosena ja voitti lopulta koko turnauksen.EDF COTE D'IVOIRE supports the African football champions

Helmikuussa 2024 Gasset'sta tuli Olympique Marseillen kauden kolmas päävalmentaja.Jean-Louis Gasset nommé entraîneur Hän johdatti Marseillen kauden päätteeksi liigassa kahdeksanneksi. Kauden jälkeen Gasset ilmoitti jättävänsä Marseillen ja päättävänsä pitkän uransa 70-vuotiaana.Marseille coach Gasset, 70, says he will retire at the end of the season

Eläköitymispäätös ei kestänyt kauaa, sillä jo lokakuussa 2024 hän palasi valmennustehtäviin Montpellierin päävalmentajana kauden loppuun ulottuvalla sopimuksella.Jean-Louis Gasset nouvel entraîneur de Montpellier jusqu'à la fin de la saison Gasset ei saanut Montpellierin peliä kulkemaan, eikä joukkuetta pois putoamiskamppailusta. Lopulta seurajohto erotti hänet huhtikuun alussa 2025.Communique Officiel

Meriitit apulaisvalmentajana

 Ranskan mestaruus (5): 2009, 2013, 2014, 2015, 2016
Hopeaa: 2008
 Coupe de France (2): 1990, 2015, 2016
Hopeaa: 1994, 2003, 
 Coupe de la Ligue (4): 1992, 2009, 2014, 2015, 2016
Hopeaa: 1994, 2010
 Division 2: 1987
 Trophée des Champions (5): 2008, 2009, 2013, 2014, 2015

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1953 syntyneet
Luokka:Vuonna 2025 kuolleet